Obecné zastupiteľstvo obce Tomášikovo v zmysle §4 ods. 3 písm. f) a h) zákona č. 369/1990 Zb. o obecnom zriadení v znení neskorších predpisov vydáva

**Prevádzkový poriadok**

**Kultúrno-turistického centra v Tomášikove**

**Čl. I**

**Úvodné ustanovenia**

1. Obec Tomášikovo zriadila a prevádzkuje všeobecne prospešné zariadenie podnázvom ,,Kultúrno-turistické centrum‘‘ (ďalej len ,,KTC‘‘). Účelom a hlavnou náplňou činnosti zariadenia je zaisťovať kultúrny a spoločenský život obce a jeho občanov. Zariadenie môže byť pri splnení tu uložených podmienok a za účelom plnenia úloh obce pri výkone samosprávy poskytované bezplatne (výpožička), alebo za stanovenú odplatu (nájomné) občanom a ďalším fyzickým a právnickým osobám.
2. Obecné zastupiteľstvo schvaľuje tento prevádzkový poriadok KTC s cieľom vymedzenia obsahu náplne činnosti zariadenia a podmienok jeho užívania za dodržania zásad ochrany obecného majetku.
3. Prevádzkový poriadok KTC je dňom účinnosti záväzný pre všetkých zamestnancov obce Tomášikovo a pre osoby, ktoré z akéhokoľvek dôvodu využívajú toto zariadenie.

**Čl. II**

**Organizácia a riadenie**

1. Zodpovedným vedúcim KTC je určený pracovník obecného úradu (ďalej len ,,OcÚ‘‘).
2. Pracovník zabezpečuje, aby využívanie zariadenia bolo v súlade s jeho určením a pri jeho užívaní boli zabezpečené záujmy obce. Ja najmä povinný:

* organizovať časový rozvrh využívania zariadenia na základe záujmu občanov a ďalších fyzických a právnických osôb,
* zabezpečiť prevádzkyschopnosť jednotlivých častí zariadenia v spolupráci so zamestnancami OcÚ a starostom obce,
* zabezpečiť ochranu majetku obce a dodržiavanie bezpečnostných a hygienických predpisov,
* zabezpečiť pravidelnú údržbu a upratovanie zariadenia,
* vo vybraných prípadoch zisťuje vydanie platného povolenia obcou na organizovanie podujatia

1. Tento prevádzkový poriadok stanovuje pravidlá užívania týchto kultúrno – spoločenských priestorov:

* Vestibul,
* Javisko
* Veľká miestnosť
* Malá miestnosť
* Šatňa za javiskom
* Sociálne zariadenia
* Skladové priestory a chladiaci box
* Kuchyňa

1. Priestory a príslušenstvo KTC budú poskytované na konanie kultúrnych, spoločenských, zábavných podujatí, oslavy výročia a jubilea, svadby, porady, prezentácie a iných akcií ako aj na schôdzovú činnosť spoločenských organizácií, občianskych združení a politických strán.
2. Výročné členské schôdze v zimnom období je potrebné naplánovať v tesných termínoch z dôvodu úspory nákladov na vykurovaní priestorov.
3. Bez povolenia je zakázané využívať elektrické vykurovacie telesá v jednotlivých priestoroch objektu.
4. Fajčenie v objekte KTC nie je povolené.
5. Počas používania prenajatých priestorov sa používateľ riadi pokynmi, ktoré mu prenajímateľ stanoví (zákaz manipulovania s otvoreným ohňom, pyrotechnikou, zákaz zásahu do osvetlenia, elektrických vedení).

**Čl. III**

**Hnuteľný majetok KTC a hospodárenie s ním**

1. Hnuteľné veci tvoriace zariadenie KTC sú majetkom obce.
2. Nakladanie s týmto majetkom sa riadi zásadami hospodárenia s majetkom obce schváleným obecným zastupiteľstvom.

**Čl. IV**

**Zásady používania priestorov KTC**

1. Jednotlivé priestory zariadenia uvedené v čl. 2 bod 3 tohto poriadku je možné prenajímať fyzickým osobám s trvalým pobytom a právnickým osobám so sídlom v Tomášikove. Fyzickým osobám s trvalým pobytom a právnickým osobám so sídlom mimo územia obce Tomášikovo len po individuálnom posúdení OZ v Tomášikove :

* za odplatu (ďalej len ,,nájomca‘‘ a ,,užívateľ‘‘) po splnení tu stanovených podmienok a uzavretí nájomnej zmluvy (vzor nájomnej zmluvy tvorí Prílohu č. 1 tohto prevádzkového poriadku) na základe písomnej žiadosti (vzor žiadosti tvorí Prílohu č. 2 tohto prevádzkového poriadku).
* Od poplatkov sú oslobodené všetky kultúrne, humanitárne, charitatívne akcie pôsobiace na území obce Tomášikovo a akcie zamerané na pohybové aktivity organizované obcou a s miestnymi spoločenskými organizáciami ako aj rodičovskými, náboženskými a občianskymi združeniami, ako aj pre fyzické osoby posúdené na základe žiadosti individuálne Obecným zastupiteľstvom v Tomášikove.

1. Záujemca požiada ústne alebo písomne objednávkou o využitie stanoveného priestoru cestou pracovníka, ktorý potvrdí časové zaradenie žiadaného využitia a v stanovenom čase protokolárne odovzdá požadované priestory. Následne vystaví doklady na vyúčtovanie. Pod časom využitia priestorov sa rozumie časové rozpätie konania akcie, najdlhšie však na 24 hodín. V prílohe č. 1 o úhradách za poskytované služby v KTC Tomášikovo je uvedený cenník na jednu akciu, najdlhšie na 24 hodín.
2. Záujemca – usporiadateľ v žiadosti je povinný oznámiť názov a zámer podujatia, v ktorom treba uviesť označenie a adresu usporiadateľa, kontakt na usporiadateľa, zodpovednú osobu za usporiadateľa a miesto a čas jeho konania. Ak bude obci doručených viac žiadostí o prenájom rovnakých priestorov KTC a v rovnaký čas, rozhodne o pridelení priestorov dátum podania žiadosti. Nájom môže byť výnimočne dohodnutý aj v kratších termínoch, ale KTC nesmie byť obsadený inou už plánovanou akciou.
3. Za poskytnutie priestorov je stanovený poplatok, ktorého výška /cenník/ tvorí Prílohu č. 3 tohto prevádzkového poriadku schváleného OZ Tomášikovo. Záujemca uhradí stanovený poplatok v hotovosti do pokladne OcÚ, alebo prevodným príkazom na účet obce po obdŕžaní vyúčtovania, najneskôr do 5 pracovných dní od jeho obdŕžania.

**Čl. V**

**Povinnosti užívateľov priestorov KTC**

1. Užívateľ – nájomca je povinný:
2. Užívať zariadenie šetrne a neznečisťovať priestory a okolie KTC, neplytvať energiami /elektrina, voda, plyn/.
3. S odpadom vzniknutým počas užívania KTC nakladať v zmysle VZN o nakladaní s komunálnymi odpadmi a drobnými stavebnými odpadmi na území obce Tomášikovo
4. Vzniknuté poškodenie na majetku a zistené závady ihneď nahlásiť zodpovednému pracovníkovi.
5. Uhradiť bezodkladne škody, ktoré vznikli počas prenájmu alebo výpožičky.
6. Bezodkladne alebo v najbližší pracovný deň po skončení užívania priestorov oznámiť zodpovednému pracovníkovi obce skutočné trvanie užívania priestorov KTC.
7. Používať len tie priestory, o ktoré bolo požiadané.
8. Opustiť priestory KTC, resp. pri jednorazových podujatiach ich odovzdať zodpovednému pracovníkovi obce v stave, v akom ich prevzal, čisté, upratané a uzamknuté, a to bezodkladne po skončení podujatia alebo najneskôr v najbližší pracovný deň.

**Čl. VI**

**Všeobecné pokyny pre užívateľov**

1. Každému užívateľovi alebo nájomcovi budú požadované priestory odovzdané a bude ich stavom oboznámený zodpovedným pracovníkom obecného úradu.
2. Vstup do KTC je len cez hlavný chod. Bočné vchody sa používajú len na dovoz alebo odvoz materiálu, ozvučovacej techniky, tovaru – potravín.
3. Pri odovzdávaní si prenajímateľ/ nájomca skontroluje stav prenajatých priestorov a vrátenie príslušenstva podľa preberacieho protokolu.
4. Všetci užívatelia musia dodržiavať zásady bezpečnosti a ochrany zdravia pri práci, hygienické normy a požiarno – poplachové smernice ako aj ostatné povinnosti organizátora kultúrneho – spoločenských podujatí.

**Čl. VII**

**Záverečné ustanovenia**

Tento prevádzkový poriadok je záväzný pre všetkých užívateľov a nájomcov KTC. Bol schválený uznesením Obecného zastupiteľstva v Tomášikove č. 187-OZ/2017 zo dňa 14.12.2017 a nadobúda účinnosť dňa 1.1.2018.

PhDr. Zoltán Horváth

Starosta

Príloha č. 1 Zmluva o krátkodobom prenájme KD

Príloha č. 2 Žiadosť o krátkodobý prenájom KD, Žiadosť o výpožičke

Príloha č. 3 Cenník

Príloha č. 1



ZMLUVA

O krátkodobom prenájme kultúrno-turistického centra v Tomášikove

I.

ZMLUVNÉ STRANY

PRENAJÍMATEĽ Obec Tomášikovo,

v zast. PhDr. Zoltán Horváth – starosta obce

Hlavná 319, 925 04 Tomášikovo

IČO: 00306223

DIČ: 2021197255

Ć.ú.: SK72 0200 0000 0000 1952 2132

NÁJOMCA

**II.**

**Predmet a účel nájmu**

1. Prenajímateľ prenecháva nájomcovi do krátkodobého užívania nebytové priestory v budove Kultúrno-turistického centra v Tomášikove, ktorá je vo vlastníctve obce Tomášikovo, a to (uvedú sa miestnosti)
2. Účelom prenájmu je : ...................................................................................................

**III.**

**Doba nájmu**

Nájom sa uzatvára na dobu určitú od .................... do ........................ .

**IV.**

**Nájomné a úhrada za služby**

1. Nájomca je povinný zaplatiť prenajímateľovi nájomné za prenajaté priestory v zmysle platného uznesenia Obecného zastupiteľstva v Tomášikove č. 187-OZ/2017 zo dňa 14.12.2017.
2. Nájomca uhradí stanovený poplatok v hotovosti do pokladne OcÚ alebo prevodným príkazom na účet obce po obdŕžaní vyúčtovania, najneskôr do 5 pracovných dní.

**V.**

**Práva a povinnosti prenajímateľa a nájomcu**

Práva a povinnosti prenajímateľa a nájomcu sú uvedené v Prevádzkovom poriadku kultúrno-turistického centra obce Tomášikovo, s ktorým bol nájomca riadne a v plnom rozsahu oboznámený.

**VI.**

**Skončenie nájmu**

1. Nájom končí uplynutím doby, na ktorú bol nájom dohodnutý.
2. Pri skončení nájmu je nájomca povinný odovzdať prenajímateľovi uvoľnený nebytový priestor v stave, v akom ho prevzal, s prihliadnutím na opotrebenie riadne užívanie, ak sa zmluvné strany nedohodnú inak.

**VII.**

**Záverečné ustanovenia**

1. Zmluva je vyhotovená v dvoch origináloch, jeden obdrží nájomca a jeden prenajímateľ.
2. Zmluvné strany prehlasujú, že si túto zmluvu prečítali, rozumejú jej obsahu a svojím podpisom potvrdzujú, že túto zmluvu uzavreli vážne a dobrovoľne.
3. Táto zmluva je platná a účinná dňom podpisu a zverejnenia na webovej stránke obce.

V Tomášikove, dňa .........................

......................................................... ..........................................................

Nájomník PhDr. Zoltán Horváth, starosta obce

Prenajímateľ

Príloha č. 2

Obecný úrad Tomášikovo

Hlavná 319

925 04 Tomášikovo

V Tomášikove, dňa ..............................

Vec: Žiadosť o krátkodobý prenájom kultúrno-turistického centra a výpožičke kuchynských

zariadení

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpísaný/-á ........................................................................................................................

Vás touto cestou žiadam o krátkodobý prenájom Kultúrno-turistického centra v  Tomášikove a  výpožičke kuchynských zariadení za účelom uskutočnenia ......................................................... dňa ................................................ .

Za kladné vybavenie mojej žiadosti vopred ďakujem.

S úctou,

........................................................

podpis

Príloha č. 3



a/ veľká sála a sociálne miestnosti

obyvateľom obce Tomášikovo 80,00 Eur

obyvateľom z iných obcí 100,00 Eur

b/ malá sála a sociálne miestnosti/oslavy výročia/ jubilea/svadba

obyvateľom obce Tomášikovo 40,00 Eur

obyvateľom z iných obcí 70,00 Eur

c/ kuchyňa s príslušenstvom

obyvateľom obce Tomášikovo 60,00 Eur

obyvateľom z iných obcí 80,00 Eur

d/ kuchyňa bez príslušenstva

obyvateľom obce Tomášikovo 20,00 Eur

obyvateľom z iných obcí 40,00 Eur

e/ pohreb – kar 10,00 Eur

športové aktivity so vstupným 10,00 Eur

športové aktivity bez poplatku bezplatne

školy, škôlky, miestne organizácie bezplatne

g/ požičiavanie zariadenia

drobné predmety/ lyžice, poháre, taniere 0,05 Eur/ ks

väčšie predmety/ misy, naberačky, nádoby 0,10 Eur/ ks

obrus 1,00 Eur/ ks

Pri poškodení, strate a zničenia zariadenia a príslušenstva prípadne iného majetku obce zaplatí osoba, na ktorej žiadosť bola miestnosť vydaná, celkovú náhradu/ opravy podľa škody vyčíslenej prenajímateľom podľa cenníka inventáre KTC.